*Viimeisin muutos 31.12.2015*

# VD Vakavaraisuus

VD-tiedonkeruussa kerätään vuosineljänneksittäin tietoa vakuutuslaitosten vakavaraisuudesta. Tietoja käytetään Finanssivalvonnan suorittamaan valvontaan sekä vakuutustilastojen kokoamiseen.

Tiedonkeruu toteutetaan taulukoittain seuraavasti:

|  |  |  |
| --- | --- | --- |
| *Taulukkotunnus* | *Taulukon nimi* | *Tiedonantajatasot* |
|  |  |  |
| VD01a | Vakavaraisuuspääoma | 401,436 |
| VD01g | Vakavaraisuuspääoma; eläkekassat ja -säätiöt | 442, 452 |
| VD02 | Arvostuserot toimintapääomassa ja työeläkelaitosten vakavaraisuuspääomassa | 401 436 |
|  |  |  |

Taulukot on toimitettava Finanssivalvonnalle täytettynä vuosineljännestä seuraavan toisen kuukauden 15. päivään mennessä, eli viimeistään 15.5. / 15.8. / 15.11. / 15.2. (määräykset ja ohjeet 1/2011).

Rahamääräiset arvot annetaan tuhansina euroina. Prosenttimuotoiset tiedot annetaan kahden desimaalin tarkkuudella ilman %-merkkiä. Lukumäärät annetaan yhden kappaleen tarkkuudella.

Lisätietoja VD-tiedonkeruun raportoinnista antaa Riskienvalvontaosaston Vakuutustekniset riskit ja tutkimus -toimisto. Lisätietoja taulukoiden määrittelyistä löytyy määräys- ja ohjekokoelmasta.

**VD01a Vakavaraisuuspääoma**

Vakavaraisuuspääoman tarkempi määrittely löytyy laista

* Laki työeläkevakuutusyhtiöistä (354/1997) 7 luku 16 §;

Taulukolla on ilmoitettu riveittäin lain (354/1997) luvun 7 ao. kohta.

Taulukon VD01a rivitunnukset *(31.12.2013)*

R 10 *Vakavaraisuuspääoman määrä*

Vakavaraisuuspääoma työeläkevakuutusyhtiölain 7 luvun 16 a §:n mukaisesti.

R 1018-1028 *Vakavaraisuuspääomasta vähennettävät erät*

Riveillä 1018-1028 annetaan vakavaraisuuspääomasta vähentävät erät. Kaikki luvut täytetään positiivisina.

**VD01g Vakavaraisuuspääoma; eläkekassat ja -säätiöt***(31.12.2013)*

Vakavaraisuuspääoman ja vähimmäispääomavaatimuksen tarkempi määrittely löytyy laista

* Vakuutuskassalaki (1164/1992) )7 luku 83b § ja 83c §;
* Eläkesäätiölaki (1774/1995) 6 luku 48a § ja 48b §

Vakavaraisuusrajaa laskettaessa käytettävä vastuuvelka/eläkevastuu on määritelty laissa eläkelaitoksen vakavaraisuusrajan laskemisesta ja vastuuvelan kattamisesta (1114/2006) 2 luku 10 §.

Rivillä 1035 annetaan vakavaraisuuspääomasta vähentävien erien yhteismäärä. Luku annetaan positiivisena.

**VD02 Arvostuserot työeläkelaitosten vakavaraisuuspääomassa** *(31.12.2013)*

Työeläkevakuutusyhtiöt ja lailla perustetut eläkelaitokset (pois lukien Mela)sijoitusten käypä arvo lasketaan:

* Finanssivalvonnan määräykset ja ohjeet 14/2012. Kirjanpitoa, tilinpäätöstä ja toimintakertomusta koskevat määräykset ja ohjeet: Vakuutusyhtiöt, työeläkevakuutusyhtiöt, vakuutusyhdistykset, vakuutusomistusyhteisöt, kolmannen maan vakuutusyhtiöiden sivuliikkeet ja lailla perustetut eläkelaitokset; luku 11

Eläkekassat ja -säätiöt käypä arvo lasketaan:

* Finanssivalvonnan määräykset ja ohjeet 15/2012. Kirjanpitoa, tilinpäätöstä ja toimintakertomusta koskevat määräykset ja ohjeet: Eläkekassat ja eläkesäätiöt; luku 10

(1.1.2016)